text: Haderslev som sønderjysk svar på Hollywood
  07 januar 2013 kl. 16.13
  Haderslev var i dag lavet om til en vaske-ægte filmby.
  Det er det århusianske produktionsselskab Deluca Film, der er igang med at indspille scener til det, der forhåbentlig skal blive en nye satire-serie, der udspiller sig i Haderslev.
  Og valget af Haderslev er ikke helt tilfældigt - instruktøren og hovedforfatteren bag projektet er nemlig træt af, at rigtig meget dansk TV er indspillet i København. 
  Instruktøren Morten Vogt Urup er selv fra Ølgod
  Alle de udendørs optagelser fra Haderslev bliver filmet mandag. Resten bliver filmet hjemme i studiet i Aarhus. 
  Skuespilleren Thomas Ernst kommer selv fra Vejen, og han er stærkt begejstret for at komme hjem til den jyske muld.
  Projektet kommer til at være et dansk svar på en amerikansk high-school serie.
  